ལུས་ཀྱི་སྒྲིབ་པ་མ་ལུས་དག་གྱུར་ནས། །མི་འགྱུར་རྡོ་རྗེ་སྐུ་ཡི་དངོས་གྲུབ་
སྩོལ། །ལྷ་ཡི་རྔ་བོ་ཆེ་ལྟར་རྣམ་ཀུན་ཏུ། །རྣམ་པར་རྟོག་མེད་ལེགས་བཤད་སེང་
གེའི་སྒྲ། །ཡན་ལག་དྲུག་ཅུས་བརྒྱན་པ་ལེགས་སྒྲོགས་པ། །བཅོམ་ལྡན་མི་འཁྲུགས་
གསུང་ལ་ཕྱག་འཚལ་ལོ། །ཆེ་གེ་ཞེས་བྱའི་ཚེ་འདས་རིགས་ཀྱི་བུའི། །ཐོག་མེད་
308

སངས་རྒྱས་དཔའ་བོ་རབ་བདུན་གྱི་ཆོ་ག་དང་སཱཙྪ་གདབ་ཚུལ་སོགས་ཉེར་མཁོ་སྣ་ཚོགས།
ནས་བསགས་རྫུན་ཚིག་ལ་སོགས་པ། །ངག་གི་སྒྲིབ་པ་མ་ལུས་དག་གྱུར་ནས། །
ཡན་ལག་དྲུག་ཅུ་གསུང་གི་དངོས་གྲུབ་སྩོལ། །ཡེ་ཤེས་རྒྱ་མཚོ་ཡོན་ཏན་ནོར་
བུས་བརྒྱན། །ཆོ་འཕྲུལ་རྣམ་པར་འཕྲུལ་བའི་རྦ་རླབས་ཅན། །སྲིད་ཞིའི་རླུང་གིས་
རྣམ་པར་མི་གཡོ་བ། །མི་འཁྲུགས་རྒྱལ་པོའི་ཐུགས་ལ་ཕྱག་འཚལ་ལོ། །ཆེ་གེ་
ཞེས་བྱའི་ཚེ་འདས་རིགས་ཀྱི་བུའི། །ཐོག་མེད་ནས་བསགས་བརྣབ་སེམས་ལ་སོགས་
པའི། །ཡིད་ཀྱི་དྲི་མ་མ་ལུས་དག་གྱུར་ནས། །ཡེ་ཤེས་ལྔ་ལྡན་ཐུགས་ཀྱི་དངོས་
གྲུབ་སྩོལ། །གཙོ་བོ་དཀྱིལ་འཁོར་ལྷ་ཚོགས་དང་བཅས་ཀྱིས། །ཚེ་འདས་ཆེ་གེ་
ལ་སོགས་འགྲོ་རྣམས་ལ། །སྒྲིབ་མེད་ཡེ་ཤེས་སྤྱན་གྱིས་ལེགས་གཟིགས་ནས། །
བརྩེ་བའི་ཐུགས་རྗེ་ཆེན་པོས་ལེགས་བཟུང་ལ། །སྔོན་ཆད་བསགས་པའི་སྒྲིབ་
པ་གང་མཆིས་དང༌། །བག་ཆགས་དང་བཅས་སྒྲིབ་པ་སོལ་མཛོད་ལ། །སྲིད་དང་
རྣམ་གྲོལ་བདེ་བ་གང་ལགས་པ། །དངོས་གྲུབ་བདེ་ཆེན་མྱུར་དུ་སྩལ་དུ་གསོལ། །
ཞེས་གསོལ་བ་གདབ་བོ། །དེ་ནས་ལྟུང་བ་སློང་བའི་སྔགས། ཨོཾ་ཤོ་དྷ་ནེ་ཤོ་དྷ་ནེ་སརྦ་ཨ་པཱ་ཡ་ཨ་
པཱ་ ཡ་ ཧཱུཾ། དེའི་ཕྱག་རྒྱ་ལག་གཉིས་ཁུ་ཚུར་སོ་སོར་བཅངས་པའི་མཛུབ་མོ་གཉིས་ཅུང་ཟད་བཀུག་པ་ཁ་སྦུབས་
ནས་བརྐྱངས་ཏེ་ཚུར་དྲངས་པ་གྱེན་དུ་བཀན་ཅིང་། ངན་སོང་གསུམ་ཚེ་འདས་ དང་ བཅས་ པ་
གཙོ་ བོའི་ མདུན་ དུ་ བཀུག་ པར་ གྱུར་ བར་བསམ། འདོད་རྒྱལ་གྱི་རྒྱ་དང་། སྡིག་པ་འགུགས་པའི་
སྔགས། ཨོཾ་སརྦ་པཱ་པཾ་ཊཀྐི་ཧཱུྃ་ཛཿ ཚེ་ལས་འདས་པ་དེའི་སྡིག་པ་ཐམས་ཅད་ཀྱང་
བཀུག་པར་གྱུར་ པར་བསམ། སྡིག་པ་སྦྱོང་བའི་སྔགས། ཨོཾ་ཤོ་དྷ་ནེ་ཤོ་དྷ་ནེ་སརྦ་པཱ་ པཾ་ ཨཱ་
བ་ན་ཡ་ཧཱུཾ། སྡིག་པ་དྲལ་བའི་སྔགས། ༀ་ཨཱཀྵོ་བྷྱ་བཛྲ་སརྦ་པཱ་པཾ་བི་ཤོ་དྷ་ནི་ཨཱཀྵ་ བྷྱ་
བཛྲ་ཏྲཊ། བཛྲ་པཱ་ཎི་བི་སྥོ་ཊ་ཡ། སརྦ་ཨཱ་པཱ་ཡ། བྷནྡྷ་ནི། པྲ་མོཀྵ་ཡ། སརྦ་ཨཱ་
པཱ་ཡ་ག་ཏི་བྷྱ༔ སརྦ་ས་ཏྭ། སརྦ་ཏ་ཐཱ་ག་ཏ་བཛྲ་ས་མ་ཡ་ཏྲ་ཊཱ། ཕྱག་རྒྱ་རྡོ་རྗེ་བསྡོམས་
309

ཀོང་སྤྲུལ་ཡོན་ཏན་རྒྱ་མཚོས་མཛད།
པ་ལས་གུང་མོ་གཉིས་བསྒྲེངས་བའི་རྩེ་སྦྱར་བའི་མཐེ་བོང་གཉིས་དང་མཐེའུ་ཆུང་གཉིས་གཅིག་ལ་གཅིག་སྦྱར་
བས་ཕན་ཚུན་ཡང་ཡང༌དྲུད་པ་དང༌། སླར་ཡང༌། བཛྲ་བྷནྡྷ་ ཏྲཊཱ། ཅེས་ལན་གསུམ་བརྗོད་ཅིང་ཕྱག་རྒྱ་
རྡོར་བསྡམ་ལན་གསུམ་བྲལ་ནས། ཚེ་ ལས་འདས་ པའི་ སྡིག་ པ་ ཐམས་ ཅད་ བཀུག་ ཅིང་
དྲིལ་ཏེ། རོ་དང་བསྲེག་རྫས་རྣམས་ལ་ཐིམ་སྟེ། ཡེ་ཤེས་ཀྱི་མེས་ལྷག་མེད་དུ་
གསོལ་ བར་ གྱུར་ པར་བསམ་སྟེ། དེ་ནས་མར་གྱི་དགང་བླུགས་སྔོན་དུ་འགྲོ་བའི། ཡམས་ཤིང་ནས་བརྩམས་
བསྲེགས་ རྫས་ ཐམས་ ཅད་ རིམ་ བཞིན་འབུལ་ཏེ། སྔགས་ནི་རྒྱ་གཞུང་ལས། ཐམས་ཅད་ རྒྱུན་གཅོད་སྔགས་
ཀྱིས་བྱ། །ཞེས་པས་གཟུངས་རིང་ཁོ་ནས་འབུལ་བ་ཡིན་པས། ན་ མོ་ བྷ་ ག་ བ་ ཏེ་ ཨཱཀྵོ་ སོགས་གཟུངས་
རིང་ཚར་རེ་དང་མར་ཁུ་བླུགས་གཟར་རེ་སྦྲགས་ལ་ཚར་ཉེར་གཅིག་སོགས་འབུལ། དེའང་གཟུངས་རིང་མཐར།
ཨོཾ་སརྦ་པཱ་བཾ་ད་ཧ་ན་བཛྲ་ ཡ་ ཆེ་གེ་མོའི་པཱ་པཾ་ནི་ད་ཧ་སྭཱ་ཧཱ། ཞེས་བཏགས་ཏེ་ཕུལ་བས།
ལྷ་ ་ཐམས་ཅད་ཀྱིས་ཚེ་ལས་འདས་པ་དེའི་ལུས་ལ་དབང་བསྐུར་ཞིང་སྡིག་སྒྲིབ་
དང་ངན་སོང་གི་སྡུག་བསྔལ་ལ་སོགས་པ་ཞི་བར་བྱས་པར་བསམ། རྫས་ཚན་རེའི་མཐར།
བཅོམ་ལྡན་འདས་ངན་སོང་ཐམས་ཅད་ཡོངས་སུ་སྦྱོང་བ་ཐུགས་རྗེའི་བདག་པོ་
མི་འཁྲུགས་བའི་ལྷ་ཚོགས་འཁོར་དང་བཅས་པས་ཚེ་ལས་འདས་པ་ཆེ་གེ་མོ་ཞེས་
བྱ་བའི་འཁོར་བ་ཐོག་མ་མེད་པ་ནས་བསགས་པའི་སྡིག་སྒྲིབ་ཐམས་ཅད་
་ཡོངས་
སུ་སྦྱོང་བ་དང་། མྱུར་དུ་འཁོར་བ་དང་ངན་སོང་གི་སྡུག་བསྔལ་ལས་འདོན་པའི་
ཕྲིན་ ལས་ མཛོད་ ཅིག ཅེས་སྦྱར། རྫས་ཐམས་ཅད་རྫོགས་པ་དང་། ལ་ཡུངས་དང་སྔགས་གཟུངས་
རིང་ཁོ་ན་ལ་བརྒྱ་རྩ་སོགས་གྲངས་གསོག་ནས་མཚམས་སུ་སྤེལ་ཚིག་འདོད་གསོལ་སྦྱར་བ་སྟེ། མདོར་ན་བསྲེག་
རྫས་རྣམས་གྲངས་ཀ་མང་ཉུང་ཕུང་པོ་ཚིག་ཚོད་དང་སྦྱར་ནས་སྐབས་བསྟུན་བྱ། བཞག་རན་པའི་ཚེ། ན་ མོ་
བྷ་ ག་ བ་ ཏེ་ སོགས་གཟུངས་རིང་སྔགས་ཤམ་ཅན་བདུན་གྱིས་མར་ཁུ་དགངས་བླུགས་བདུན་དང་། ༀ་མངྒ་
ལ་ཤྲཱི་བཏྶ་དེ་བཱི་ཨ༔ ཧཱུྃཧཱུཾ། དེས་འགྲེས་ཏེ། མངྒ་ལ་ཀུམྦྷ་དེ་ཝཱི༴ མངྒ་ལ་པདྨ་དེ་བཱི༴
མངྒ་ལ་དྷྭ་ཛ་དེ་བཱི༴ མངྒ་ལ་ཚཱ་ཏྲཾ་དེ་བཱི༴ མངྒ་ལ་ཤངྑ་དེ་བཱི༴ མངྒ་ལ་ཙཀྲ་དེ་བཱི༴
310

སངས་རྒྱས་དཔའ་བོ་རབ་བདུན་གྱི་ཆོ་ག་དང་སཱཙྪ་གདབ་ཚུལ་སོགས་ཉེར་མཁོ་སྣ་ཚོགས།
མངྒ་ ལ་ མཏྣ་ དེ་ བཱི༴ བཅས་བཀྲ་ཤིས་ལྷ་མོ་བརྒྱད་ཀྱི་མཚན་སྔགས་ཚར་གསུམ་རེས་དགང་བླུགས་
འབུལ་ནས། མཐར་འདོད་གསོལ་གོང་བཞིན་བརྗོད། བསྲེག་རྫས་རྫོགས་པའི་མཐར། ཚེ་ འདས་ ཧཱུཾ་
གི་ས་བོན་ལས་སྐྱེས་པའི་གཙོ་བོའི་སྐུ་རྡོ་རྗེ་ལྟ་བུར་གྱུར་ པརབསམ་ལ། ཨོཾ་བཛྲ་རཀྵ་
ཧཾ་ གིས་བསྲུང་བ་བྱ། ལྷ་རྣམས་ཀྱི་འོད་ཟེར་གྱིས་དབང་བསྐུར་བར་གྱུར་ཅེས་བསམ། ལམ་
སྦྱང་བསྟན་གོང་དུ་མ་བྱས་ན་འདིར་བྱ་བ་ཡིན་ནོ། །འཇིག་ རྟེན་ ཁམས་ ནི་ སོགས་མཆོད་པ་དང་། རྒྱལ་
བ་ ཟླ་ བ་ སོགས་བསྟོད་པ། བཅོམ་ ལྡན་ ཆོ་ གའི་ སོགས་བཟོད་གསོལ་རྣམས་དཀྱིལ་ཆོག་ལྟར་བྱས་པའི་
རྗེས་སུ། ན་མོ་བྷ་ག་བ་ཏེ་ཨཱཀྵོ་བྷེ་བཛྲ་ཨཱཿཧཱུྃ་པྲ་ཏཱི་ཙྪ་སྭཱ་ཧཱ། ཨོཾ་མངྒ་ལ་ཤྲཱི་བཏྶ་ཨཱཧཱུྃ་
སོགས་འགྲེས་ཏེ་བཀྲ་ཤིས་ལྷ་མོ་བརྒྱད་བཅས་ལ་རྩ་བའི་མཆོད་ཡོན་ཕྱག་རྒྱ་བཅས་གང་གི་སྤྱན་འདྲེན་སྐབས་
མེ་ནང་དུ་བཞུགས་པའི་དཀྱིལ་འཁོར་གྱི་ལྷ་ཚོགས་རྣམས་སླར་ཕྱིར་
བྱོན་ནས་དཀྱིལ་འཁོར་ཆེན་པོའི་གནས་སུ་རང་གི་གདན་ལ་བཞུགས་པར་གྱུར།
ཞེས་བརྗོད་དེ་མེ་ཏོག་ཅུང་ཟད་དཀྱིལ་འཁོར་ལ་གཏོར་བ་ནི་སྐབས་འདིར་དཀྱིལ་འཁོར་དང་འབྲེལ་བའི་དབང་
ལྟར་འབུལ།
དུ་བྱས་པའོ། །དེ་ནས། མེ་ལྷ་མེའི་དབུས་སུ་བཞུགས་པར་གསལ་བཏབ་ལ་ཡམས་ཤིང་སོགས་བསྲེག་རྫས་
ལྷག་མ་ཐམས་ཅད་གོང་སྨོས་ཨོཾ་ཏིཥྛ་ཧ་རི་སིངྒ༌ལ༌ལོ༌ཧི༌ཏ༌ཨཱཀྵ༌དེ༌ཧི༌ད༌དཱ༌བ༌ཡ་ཧཱུྃ་ཕཊ་ཕཊ།
སརྦ་ པཱ་པཾ་ཤཱནྟིཾ་ ཀུ་ རུ་ ཡེ་སྭཱ་ཧཱ། ཞེས་པས་གྲངས་ཇི་ཙམ་འོས་པ་ཕུལ་ཏེ་ཚར་གསུམ་རེ་ཙམ་བྱས་
ན་འཐུས། སྔགས་དེའི་ སྭཱ་ ཧཱའི་གོང་དུ་ ཨཱཎྷཾ་ སོགས་སྦྱར་བས་མཆོད་ཡོན་ཉེཪ་སྤྱོད་རྣམས་དང་གཏོར་མ་དགངས་
བླུགས་སུ་བཟུང་སྟེ་སྔགས་པ་ལིཾ་སྦྱར་བ་ལན་གསུམ་གྱིས་ཕུལ། སླར་ཡང་མེ་ལྷའི་སྔགས་རིང་བས་དགངས་བླུགས་
ལན་བདུན་ཀྱི་མཐར། ཚངས་དབང་འཇིག་རྟེན་མགོན་གྱི་སྲས། །མེ་ལྷའི་རྒྱལ་པོ་དྲང་
སྲོང་མཆོག །འབྱུང་པོ་ཡོངས་སུ་བསྐྱབ་པའི་ཕྱིར། །ཐུགས་རྗེ་སྤྲུལ་པའི་སྐུ་སྤྲུལ་
བ། །རིག་སྔགས་གྲུབ་པའི་དྲང་སྲོང་ཚུལ། །ཉོན་མོངས་སྲེག་པའི་ཤེས་རབ་འོད། །
བསྐལ་པའི་མེ་ལྟར་གཟི་བརྗིད་འབར། །མངོན་ཤེས་རྫུ་འཕྲུལ་ཞབས་དང་
ལྡན། །ཐབས་ཀྱིས་སྤྲུལ་པའི་ཐེག་པ་ཆིབས། །རིག་སྔགས་གསུང་གི་བགྲང་
311

ཀོང་སྤྲུལ་ཡོན་ཏན་རྒྱ་མཚོས་མཛད།
།ཞེས་
ཕྲེང་འཛིན། །བདུད་རྩིའི་བཅུད་ལྡན་གྷཉཱེ་བསྣམས། །ཆོས་ཀྱི་བདུད་རྩི་ཡོངས་
ལ་བསིལ། །ཉེས་པའི་སྐྱོན་བྲལ་ཚངས་པར་སྤྱོད། །འཇིག་རྟེན་གནས་ཀྱང་མྱ་ངན་
འདས། །ཞི་བ་བརྙེས་ཀྱང་ཐུགས་རྗེ་ཆེ། །དེ་ལ་བསྟོད་དེ་ཕྱག་ཀྱང་འཚལ།
བརྗོད། སྤྱན་འདྲེན་པའི་ཕྱག་རྒྱ་ལས་མཐེ་བོང་ཕྱིར་བསྐྱེད་ནས། ཨོཾ་ཨཱགྷ་ ཡེ་ སོགས་སྔགས་ཐུང་བའི་མཐར།
གཙྪ་གཙྪ་ ཞེས་བརྗོད་པས་གཤེགས་སུ་གསོལ། བཞུད་ ཅིག་ ཅེས་ ནི་ བདག་པོའི་བཀའ། །
བཟློས་པས་རབ་ཏུ་བསྒྲགས་ནས་བཞུད། །སྤྱན་ཡང་དྲངས་མ་ཐག་ཏུ་ནི། །གསང་
སྔགས་ དགྱེས་ ནས་ འབྱོན་ པར་ མཛོད། །ཅེས་པའང་སྤྲོ་ན་བརྗོད། མཐར་མངོན་ དགའི་
ཞིང་ ན་ སོགས་སྨོན་ལམ་དང༌། སྟོན་ མཆོག་ དམ་ པ་ སོགས་ཤིས་བརྗོད་རྒྱས་པར་བྱ། རྗེས་ཇི་ལྟར་བྱ་
མེ་མ་ཤི་བར་དུ་གཞན་གྱིས་མི་རེག་ཅིང་མི་དཀྲུག ལོངས་མེད་ན་འོ་མའི་ཆུས་གཞིལ་ནས་དུས་པ་བཏུ་
བ་ནི།
བ་དང་རུས་ཆོག་དང་ཇི་ལྟར་གདབ་པའི་རིམ་པ་སོགས་རྗེ་བླ་མའི་ལེགས་བཤད་ཀྱི་གཞུང་ནས་འབྱུང་བ་ལྟར་
བགྱིད་ཅིང༌། ཐབ་ཀྱི་ཉེ་འཁོར་ཡང་དྲི་ཞིམ་པོའི་ཆུས་བྱུགས་ཏེ་ལས་ཀྱི་རྗེས་མི་མངོན་པར་བྱའོ། །དེ་དག་གིས་
ནི་ཕལ་པའི་རོ་མཆོད་རྫས་ཀྱི་ཚུལ་དུ་སྦྱོང་པའི་ལག་ལེན་སྙིང་པོར་དྲིལ་བ་སྨོས་ཟིན་ལ། གང་ཟག་མཆོག་
གི་སྤུར་སྦྱོང་བའི་རིམ་པའང་ཁོ་བོའི་བླ་མའི་ལེགས་བཤད་དག་ལས་རྟོགས་པར་བྱ་ཡི་འདིར་མ་བྲིས་སོ། །འདི་
རྒྱུད་རྒྱ་གཞུང་གི་ཁུངས་དང་འབྲེལ་ཞིང༌། མན་ངག་ཕྱག་ལེན་གྱི་ངེས་པ་ཅན་ལུང་དང་རིགས་པས་དཔྱད་བཟོད་
པ་བདག་གི་བླ་མའི་ལེགས་བཤད་ཀྱི་སྙིང་པོ་དྲིལ་ནས་བཀླག་ཆོག་ཏུ་བགྱིས་མོད། ད་དུང་ཕྲ་ཞིབ་ཀྱི་དགོངས་
པ་བདག་ལྟ་བུས་དཔྱིས་ཕྱིན་པ་མ་རྙེད་པ་ཡོད་མཆི་བས་དཔྱོད་ལྡན་རྣམས་ཀྱིས་རྗེ་བླ་མའི་གསུང་དང་རྒྱུད་རྒྱ་
གཞུང་ལ་རིག་པ་བཅུག་སྟེ་བླ་མེད་སོགས་དང་རྙིང་མའི་རྒྱས་འགེབས་སོགས་འདྲ་འདྲེས་རང་རྟོག་གིས་མ་བསླད་
པ་བྱ་སྤྱོད་རང་རྐང་ཚུགས་པའི་ཕྱག་བཞེས་གཙང་དག་གནང་བ་གལ་ཆེ་ཞིང་། ཕྱིན་ཆད་རང་ལུགས་མི་འཁྲུགས་
པའི་སྒོ་ནས་རོ་བསྲེག་གི་ཆོ་ག་ལག་ལེན་དུ་བསྟར་བ་ཡོད་ན་འདི་ཁོ་ན་ལྟར་མཛད་ན་དོན་དང་མཐུན་པར་འགྱུར་
བས་དམན་པ་ཁོ་བོ་ལྟ་བུའི་འབྲི་བ་པོ་ལ་མི་བསམ་པར་ཆོས་ལ་བརྟོན་པའི་བཀའ་དྲིན་ཞུ། སྨྲས་བ། སྐྱེ་རྒ་ན་འཆིའི་
རྦ་རླབས་དྲག་འཁྲུགས་ཤིང༌། །ལས་ཉོན་མཐའ་དང་གཏིང་མེད་རྒྱ་མཚོ་ལ། །ཡང་ཡང་གཡེང་བའི་འགྲོ་རྣམས་
ཡལ་བ་རུ། །མི་འདོར་ཐུགས་རྗེས་བཟུང་མཛད་རྒྱལ་རྣམས་དང༌། །རྒྱལ་སྲས་རྣམས་ཀྱི་ཚད་མེད་སྙིང་རྗེ་དང༌། །
གཉིས་སུ་མེད་བློ་བྱང་ཆུབ་སེམས་ཀྱི་མཐུས། །ཕན་མཛད་ཕྲིན་ལས་ཕྱོགས་དུས་མུ་མཐའ་རུ། །མཁའ་ལྟར་
བརྡལ་བའི་ཚུལ་ལ་བསམས་ཀྱིན་དད། །མགོན་པོ་མི་འཁྲུགས་པ་ཡི་ཆོ་ག་ལ། །བརྟེན་ནས་ལྔ་པའི་ལམ་དུ་དུབ་
པ་ཡི། །འགྲོ་བའི་གདུང་བ་བསིལ་བའི་ཟླ་འོད་ཟེར། །རྣམ་པ་དུ་མར་འཕྲོས་པའི་ཆ་ཤས་ནི། །ལས་ཉོན་དང་
312

སངས་རྒྱས་དཔའ་བོ་རབ་བདུན་གྱི་ཆོ་ག་དང་སཱཙྪ་གདབ་ཚུལ་སོགས་ཉེར་མཁོ་སྣ་ཚོགས།
བཅས་ཕུང་པོ་བསྲེག་སྦྱོང་ཉིད། །ཚུལ་འདི་ཁུངས་ཐུབ་ལེགས་བཤད་ལྟར་བསྡེབས་ཏེ། །བཀླག་ཆོག་རྣམ་
གསལ་གཞན་ཕན་ཁོ་ནའི་བློས། །བགྱིས་ལས་མཁས་ཁྱད་གྲགས་འདོད་རང་བཟོ་མེད། །དེ་ཡི་དགེ་བས་འདི་
ལ་འབྲེལ་ཐོགས་གཙོས། །རང་གཞན་ཕ་མར་གྱུར་པའི་སྐྱེ་རྒུ་རྣམས། །ལས་ཉོན་སྒྲིབ་པའི་བུད་ཤིང་ཡེ་ཤེས་
མེས། །བསྲེག་སྟེ་མི་འཁྲུགས་གོ་འཕང་མྱུར་ཐོབ་ཤོག །ཅེས་པའང་རང་གཞན་ལ་མཁོ་གལ་ཆེ་ཡང་༧རྗེ་བླ་མ་
རིན་པོ་ཆེའི་ལེགས་བཤད་ཀྱི་དགོངས་དོན་ལག་ལེན་དུ་དྲིལ་མི་ཤེས་པ་རྣམས་ལ་ཕན་པའི་ཕྱིར་དུ་འདི་ལྟར་ཕྲིས་
ཤིག་ཅེས་བསླབ་ལྡན་བླ་མ་ཀརྨ་བསོད་ནམས་ཚེ་བརྟན་ནས་བྲི་གཞིའི་རྐྱེན་བཅས་ཆེད་དུ་བསྐུལ་ངོར། འཛམ་
གླིང་ཆོས་ཀྱི་ཤིང་རྟ་རྒྱལ་བས་ལུང་བསྟན་འཇམ་མགོན་བླ་མ་བློ་གྲོས་མཐའ་ཡས་ཀྱི་ཞབས་རྡུལ་དྲི་མ་མེད་པ་གཙུག་
ཏུ་ཐོབ་པའི་བཀའ་འབངས་ཀྱི་ཐ་ཤལ་རིག་སྔགས་འཆང་བའི་གཟུགས་བརྙན་ཀརྨ་བཀྲ་ཤིས་ཆོས་འཕེལ་བཟང་
པོས་ཐུབ་བསྟན་ཆོས་འཁོར་གླིང་མཁས་མང་འདུས་པའི་གྲྭ་ཟུར་ནས་བྲིས་པ་འགལ་འཁྲུལ་ནོངས་པ་བླ་མ་དང་
བཅོམ་ལྡན་འདས་མི་འཁྲུགས་པའི་སྤྱན་སྔར་བཤགས་ཤིང༌། དགེ་བས་འབྲེལ་བཅས་འགྲོ་རྣམས་མངོན་དགའི་
ཞིང་དུ་སྐྱེ་བའི་རྒྱུར་གྱུར་ཅིག དགེ་ལེགས་འཕེལ།
313

—— ཀོང་སྤྲུལ་